السلام عليكم ورحمة الله وبركاته ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا ومن سيئات اعمالنا. انه من يهده الله تعالى فلا مضل له. ومن يضلل فلا هادي له
واشهد ان لا اله الا الله وحده لا شريك له. واشهد ان محمدا عبده ورسوله. ثم اما بعد. اهلا اهلا ومرحبا بحضراتكم وحلقة جديدة من حلقات اني احبها واحنا كنا اتفقنا ان احنا عايزين نعتني بسورة الاخلاص من ناحية معانيها من ناحية مبانيها ومن ناحية تعليمها لكي نكون
من اهلها من الدرجة الاولى ان شاء الله او خيركم او الرباني. كل المسلمين تقريبا يعرفوا سورة الاخلاص. وكل المسلمين تقريبا بيقرأوها حافزينها كمان بيرددوها لكن ايه السر ان واحد يتقال له فان الله قد احبك لحبك اياها او يتقال له
حبك اياها ادخلك الجنة. وواحد تاني ما يتقالوش الكلام ده. ايه السر ان واحد السورة دي على قصر مبانيها تكون سبب في سعادته في الدنيا والاخرة وواحد تاني الصورة دي ما تفرقش في حياته بالشكل ده. ايه السبب ان واحد الصورة دي ترقيه في مراتب الايمان وفي القرب من الرحمن سبحانه وبحمده
وواحد تاني مش الكلام ده الفكرة باختصار هو العناية بيها ورعايتها والاهتمام بيها ولذلك زي ما قلت الامر يستحق لان احنا مينفعش ان احنا نوزن الامر بموازينا احنا بموازينا احنا ممكن نقول عادي يا عم ده كلام بسيط ما تكبرش الموضوع وتوسع الدنيا. ولكن لو الانسان مثلا على سبيل المثال
ان هو لو زاكر التلات ورقات دول هيبقى مثلا وزير او هيبقى محافظ اكيد يعني هيقول لأ استنى اما اكيد مش المراد المزاكرة العادية ده انا لازم ازاكرهم كويس واتقنهم كويس واحاول اطبقهم واشوف عليهم شروحات عشان يعني مش معقولة التلات ورقات دول يوصلوا ان ما هو كل الناس سهلة
اللي يزاكروا التلات ورقات دول كل الناس سهل يعرفوهم. الفكرة كلها بقى ان احنا هنتفاوت في عنايتنا بهذه السورة العظيمة. يعني على قصر مبانيها لكن وراها معاني كبيرة جدا وراها معاني في منتهى الاهمية. انا مش عايز اقول لحضراتكم ببساطة شديدة ان الصورة دي ممكن تكون هي عنوان التمايز ما بين
المسلم وما بين غيره اصلا يعني سورة الاخلاص هي عنوان تمايز ما بين المسلمين مثلا والنصارى ما بين المسلمين واليهود ما بين المسلمين والمشركين عنوان تمايز يعني مثلا مسار هو اصل اصل اعتقادهم ايه؟ اما ان عيسى ابن الله آآ يعني مثلا عند الكاثوليك هم آآ تلاتة الهبل ابن الروح القدس الارسوزجي
بيقولوا لأ ده هو اله واحد باقاليم ثلاثة ابو طبائع ثلاثة نقابل ابن الروح القدس. هو ده الرب. انما احنا هنا كمسلمين بنقول اه الله احد الله الصمد لم يلد ولم يولد ولم يكن له كفوا احد. ادي دي بتفصلك عن ابتداء. ربنا بيقول ان اليهود قالوا عزير ابن الله
لما تتأملوا اصلا في اعتقاد اليهود في الرب سبحانه وبحمده تجدوا ان هم مثلا مثلا هم كانوا بينسبوا لله سبحانه وبحمده الفقر بينسبوا لله يقولوا ان الحد ده عندهم بيبقى او السبت ده عندهم بيبقى يوم بيحتفوا به ليه؟ يقولوا ان ربنا خلق السماوات والارض في ستة ايام
واستراح في اليوم السابع اللي هو يوم السبت على اعتقادهم يعني تعالى الله عما يقولون علوا كبيرا. طيب يعني انما احنا بنقول الله صمد يعني ما ما فيش اي زابط نقص بننزهه عن كل نقص
باختصار شديد الله صمد لا يحتاج لما يحتاج اليه اي احد. يعني اللي ربنا ما يحتاجش للحاجات اللي بيحتاجوها البشر اصلا ما فيش ما فيش نقص ده ربنا ده هو الكامل الذي بلغ الكمال في في سؤدده سبحانه وبحمده. ربنا فوق كل حد فوق كل احد. قلنا باختصار شديد جدا جدا جدا. الله
سبحانه وبحمده يعني لا يحتاج لاي احد. ولا غنى لاي احد عنه طرفة عين سبحانه وبحمده. طيب مش ذرة نقص خالص اهو دي مفاصلة ما بين المسلمين وما بين اليهود. مفاصلة ما بين المسلمين وبين المشركين. المشركين. تعالوا نفكر كده بالراحة. هم كانوا بيعملوا ايه؟ بيعبدوا
اصلا انتم عارفين الاصنام دي جاية منين ايه قصتها اصلا؟ هم شافوا ان هم ما ينفعش يقدموا على الله مباشرة. فبيعملوا ايه؟ قالوا خلاص هنخلي الاصنام دي واسطة بيننا وبين الله حتى ربنا يقول كده يقول والذين اتخذوا من دونه اولياء ما نعبدهم الا ليقربونا الى الله زلفى. يعني احنا احنا عارفين ان دول مش ربنا وكمان
ربنا يقول وان سألتهم من خلق السماوات والارض ليقولون الله. يعني هم عارفين ان ربنا هو الرب. طيب ليه ليه دول؟ ليه عشان يكون واسطة بينا وبين ربنا يشفعوا لنا عند ربنا. هؤلاء شفعاؤنا عند الله. طيب. طب انتم ليه سميتوا ده العزة وسميتوا ده مناه وسميتوا ده
اه الاسماء اللي هي بتاع الاصنام دي اه يقول لك لان هم كان عندهم اعتقاد ان الملائكة بنات الله. طيب طيب بنات الله طب حبوا يسموهم يسموهم ايه؟ اشتقوا لهم اسماء من اسماء الله. فمثلا العز ده مشتق من العزيز. كصنم بيعبر عن ايه؟ عن ملك من الملائكة
كانهم كانوا ورا والملائكة اناث. والملائكة طبعا لا توصف لا بذكورة ولا بانوثة. دي مخلوقات تانية خالص. حاجة تانية خالص. طيب. فلذلك كانوا يسموا يسموا الصنم ده يسموا التاني العزى يسموا اللات مؤنث الله آآ العزى مؤنث العزيز آآ منات مؤنث المنان. تمام؟ طيب فكانوا
اعتقد ان ربنا له بنات اللي هي الملائكة. طيب دي مفاصلة بينا وبين المشركين. تخيل كل الكلام ده. كل الكلام ده آآ انت تبقى مستشعره وانت قل الله احد الله الصمد لم يلد. الموضوع كبير يا جماعة. والله اكبر مش زي ما احنا متخيلين ان هي مجرد شوية كلمات بتتقال وخلاص. لا الموضوع ابعد من كده بكتير
الموضوع ببساطة النهاردة ان انت لما بتقول الله احد الله الصمد لم يلد لم يلد انت بتعلن ايه؟ بتعلن ان الله سبحانه وبحمده لا لا سبحان الله وبحمده لا يلحقه فناء. ما يلحقوش فناء. مش مش مش هيورث
لان كل مولود هيحصل له ايه؟ هيلحقه فنام. طيب وسبقه ايه؟ عدم. لما تقول النهاردة لم يولد يعني ما لحظة هو ما كنش كائن فيها. يبقى انت هنا وصفت ربنا بالاولية والاخرية الاول والاخر. سبحانه وبحمده. انما انت النهاردة لو لو
واعتقدت ان الرب له ولد سبحانه وبحمده. او ان الرب سبحانه وبحمده هو ولد. يبقى انت كده عندك مشكلة. يا اما مشكلة في الاولية او وفي الاخرية او يسموه احيانا الازلية والابدية. اللي اقصده ببساطة ان الموضوع اكبر بكتير من اه شوية كلمات بتردد. لأ هي معاني
كبيرة بتعيش عليهم. ولذلك خدوا بال حضراتكم من حاجة. لو القضية كانت شوية كلمات النبي صلى الله عليه وسلم لما قال للمشركين كلمة تدين لكم بها العرب والعجم. يعني تملكون بها العرب تملكون بها العجب
يعني ايه ؟ خلاص طب نقول لك الف كلمة. ايه بقى الكلمة دي ؟ قولوا لا اله الا الله تفلحوا. لا طب ليه ما هو الموضوع لو لو باعتقاد المسلمين النهاردة الواحد يقول لك يا عم انت هتقعد تعمل لي الزيطة دي كلها على مش عارف ايه؟ لأ ما هو فاهم انها مش كلمة دي
منهج حياة فاهم انه لازم يقف مع كل حرف من حروفها ويشوف هو فين منه اصلا ما هي لو جيت النهاردة قلت لحضراتكم احنا هنشرح لا اله الا الله في متين حلقة. ايه يا عم متين حلقة! انت بتعمل ايه يا عم! ما هو لا اله الا الله! احنا بنقول لا لو زي الفل. طب
تعالى بقى شوف بقى لا اله الا الله في حياتك بقى شوف انطلاقك من الكلام ده هي دي الفكرة ايه الفرق بين لا اله الا الله بتاعة حضرتك ولا اله الا الله بتاع محمد صلى الله
عليه السلام. فاتحة ابو بكر رضوان الله عليه. بتاع اية العلماء والصالحين ايه الفرق هي مش مش شوية كلام. زي حاجات كتيرة جدا انا ممكن اقول انا طبيب وفلان يقول هو طبيب وفلان يقول هو طبيب. ونقول يعني نقسم قسم الطبيب ان اللي بيتقال ده
وده يقول وده يقول بس هنا بقى الاهم الكلام ده حضوره في حياتنا شكله عامل ازاي الكلام ده الى اي مدى احنا فاهمينه احنا حاسينه احنا عايشينه هي دي النقطة الاساسية. وبناء عليه ما تتخيلش ان الصحابي اللي اتقال له
واخبروه ان الله يحبه لحبه اياه. ولا اللي اتقال له حبك اياها ادخلك الجنة اللي الصحابي ده كانت الموضوع عنده او كانت القصة عنده انه بيقول قل هو الله احد الله الصمد. لا ما هو كان ابعد من كده بكتير. ولذلك
بناء عليه احنا من الضروري جدا نقف براحتنا خالص ونفهم دي ايه ومعناها ايه؟ وانا لما باقولها باعلن ايه؟ بصوا يا جماعة في الصور ايات في القرآن الكريم الله سبحانه وبحمده اختصها بحاجة كده. ايه الحاجة دي؟ ان هو امرنا ان قبلها نقول قل
احنا ممكن مسلم يفكر كده يقول ايه؟ قل هو الله احد. طب ما انا اقول على طول الله احد الله الصمد. او هو الله احد. هو ليه قل لي واضح السؤال بتاع يعني فعلا يعني ممكن قل ان صلاتي ونسكي ومحياي ومماتي لله رب العالمين. فاما اقول صلاتي ونسكي
احياء امة الله رب العالمين قل انما هو اله واحد. طب ما اقول انما هو اله واحد. ليقول يعني اه العلماء يقول لك ايه؟ يقول لك لان هذا النوع من الايات مضمونه انت مش مطالب ان انت بس
ولا مطالب ان انت بس تعمل بمقتضاه. لا لا لا انت مطالب انك تعلنه وتفخر به وتنشره وتبثه مطالب انك تعلن ان صلاتي ونسكي ومحياي ومماتي لله رب العالمين بالقول والعمل. بالاقوال والاعمال. انا يمكن طرحت على حضراتكم تساؤل في الحلقة اللي فاتت. وقلت النهاردة لو واحد بص
على حياة حضرتك وحب يقول فلان احمد محمد عبدالله عبدالرحمن عايش لايه؟ هيقول انت عايش لايه يعني هيقول امتى عايش ليه صحيح والله هيقول لي انت عايش ليه عايش لعيالك عايش لبيتك عايش لدراستك عايش لشغلك ولا قل عايش لربنا
عايش لبينك عش لاخرتك هيقول ايه يعني دي حاجة مهمة ما هي مش فكرة ان انا اعلن بس بالاقوال. الاعلان بالاقوال والاعلان بالاعمال والاعلان بالاحوال مش انك تقول كده وخلاص لأ ان انت فعلا اعمالك احوالك عايش الحالة دي
فعلا انت كده واحد عايش في الدنيا مخلص لله. خصوصا وتخلصا انت خالص لربنا وتخلصت من كل ما سوى الله سبحانه وبحمده. المهم فبناء عليه لما تيجي حضرتك تفكر كده اشمعنى قل لا عشان
الكلام ده انت مش مطالب بس ان انت يعني تفهمه او تعمل بمقتضاه او تعتقده لأ انت مطالب تعلنه تعلنه تبث في الناس مطالب تفتخر بيه مطالب تدعو اليه. اه تدعو اليه. والله الذي لا اله الا هو
كتير جدا بنحاول نركز على مناكير تفصيلية وننسى المناكير الرئيسية تاني كده تاني؟ اه بنركز على مناكير تفصيلية وننسى المناكير الرئيسية. يعني ايه اللي انت بتقوله ده؟ هقوله لحضرتك ببساطة
مناكير تفصيلية واحد النهارده مقصر في الصلاة واحد النهارده بيسمع اغاني وواحد النهارده بيتفرج على افلام واحد النهارده بالعافية بيقول الازكار واحد النهارده كل دي مناكير بس مناكير تفصيلية في بقى مناكير رئيسية ايه المناكير الرئيسية دي؟ همه هو عايش ليه
طب ما كل دي اعراض لمرض هو عايش ليه؟ همه. طب ما نفس الشخص ده لو مهتم مثلا بدراسة مهتم بشغل مهتم مسلا هيتجوز بعد تلات اربع شهور. ليه ما بيأسرش في التفاصيل اللي تخص الموضوع ده
ليه ما بيأسرش في لوازم الكلام ده؟ لان الاصل حاضر عنده حضور قوي جدا. الهم الهم الهم ان جعل الهموم هما واحدا هم الاخرة هم المعاني الهم الهم هي دي المناكير الرئيسية. الاخلاص لله التوحيد التوحيد التوحيد. نفي التشريك ان انا ما فيش حاجة
ما فيش الا ربنا. هو ربنا وربنا بس. الله اولا وقبل كل شيء هي الفكرة كده ببساطة الله اولا وقبل كل شيء حضور دي يخليك ببساطة. طب هنا ييجي يعمل دي ؟ لأ بس كده ربنا مش اولاك. كده لأ ما ينفعش كده ربنا مش اولا بالنسبة لي. كده حضور
تلك المناكير للاسف الشديد الرئيسية هو بيبقى السبب في المناكير التفصيلية. ولذلك المشركين لما النبي صلى الله عليه وسلم طلب منهم يقولوا آآ لا اله الا الله! كان سهل قوي يقولوا لا اله الا الله بس هم عارفين لأ الموضوع هيبقى منهاج حياة. القصة هتختلف. احنا هنبقى
ما ينفعش النهاردة نتحرك بمزاجي انا بهوايا ارأيت من اتخذ اله هو اه؟ لا لا لا ده انا لازم النهاردة اتحرك كما يريد الله اا النهار ده هتكلم هعمل هودي اموالي حركتي لأ الوضع هيختلف ولذلك يعني انا هختم بالكلام ده انا اهيب بحضراتكو اا
الحلقات مش هتفصل في كل اللي احنا محتاجينه. لكن انا لو ما خرجتش من الحلقات دي الا اني اوجه انظار حضراتكم لاهمية العناية الكبيرة جدا بصورة زي سورة الاخلاص اللي تمثل ثلث القرآن. والانطلاق منها وتكون منهج حياة احنا يعني نعيش عليه هذا
اه يكفينا اه نكمل ان شاء الله الحديث عن هذه السورة المباركة في الحلقة القادمة. اقول قولي هذا واستغفر الله لي ولكم ودمتم بخير. والسلام عليكم ورحمة الله وبركاته